Waziri Mkuu wa Tanzania, Kassim Majaliwa, amesisitiza kuwa fomu ya urais kwa uchaguzi wa mwaka 2025 ni moja tu, akimaanisha kuwa Rais wa sasa, Dkt. Samia Suluhu Hassan, ndiye mgombea pekee wa nafasi hiyo kupitia Chama Cha Mapinduzi (CCM). 

Majaliwa alitoa kauli hiyo wakati akiongoza harambee ya wanawake kuchangisha shilingi milioni 120 kwa ajili ya kumuwezesha Rais Samia kuchukua fomu ya kugombea urais mwaka 2025. 

Harambee hiyo ilifanyika katika mkutano wa wanawake uliolenga kumpongeza Rais Samia kwa kuwa kinara wa nishati safi ya kupikia, mazingira, na afya ya mama na mtoto. 

Kauli ya Waziri Mkuu Majaliwa inaashiria kuwa ndani ya CCM, Rais Samia anatarajiwa kuwa mgombea pekee wa urais katika uchaguzi ujao, ikionyesha umoja na kumuunga mkono katika jitihada zake za kuwania muhula mwingine wa uongozi.

#SamiaNakupaTano